laion/Wikipedia-Exotic huggingface dataset:
אוניברסיטת קרלסטד

אוניברסיטת קרלסטד (בשוודית: Karlstads universitet) היא אוניברסיטה ציבורית בקרלסטד שבשוודיה. בשנת 1967 הוקם בקרלסטד סניף של אוניברסיטת גטבורג, ב-1977 נהיה הקמפוס למוסד אקדמאי בפני עצמו. ב-1986 נוסד במקום "CTF Service Research Center", מרכז מחקר בשירות מוביל בתחומו. ב-1999 הוכר המקום כאוניברסיטה על ידי ממשלת שוודיה. האוניברסיטה מפעילה תוכניות חינוכיות רבות. ב-2009 הפקולטה לכלכלה ותקשורת ייסדה בית ספר לעסקים (Karlstad Business School), בנוסף באוניברסיטה מתקיימות הפקולטה לאומנויות ומדעי החברה, הפקולטה לבריאות, מדע וטכנולוגיה וכמו כן גם בית ספר למורים. בכל אחת מן הפקולטות מספר מחלקות ובתי ספר. בין המחלקות באוניברסיטה: בית הספר למנהל עסקים: ובו נלמדים לימודי מנהל עסקים, מערכות מידע, משפטים, כלכלה, סטטיסטיקה. בית הספר לאמנות ובו נלמדים אמנות חזותית, מחול ומוזיקה. המחלקה לפוליטיקה והיסטוריה: כוללת לימודי היסטוריה, תרבות, מדעי המדינה, אזרחות. המחלקה למדעי החברה: כוללת לימודי פסיכולוגיה, סוציולוגיה, עבודה סוציאלית, מגדר. המחלקה לספרות ושפות: נלמדים לימודי ספרות השוואתית, אנגלית, ספרדית, שוודית. המחלקה לגאוגרפיה ותקשורת: לימודי גאוגרפיה, לימודי תיירות, לימודי קולנוע, לימודי תקשורת. המחלקה למדעי החיים והסביבה: ביולוגיה, גאולוגיה. המחלקה למדעי הבריאות: מדעי הרפואה, ניהול מערכות בריאות, סיעוד. המחלקה להנדסה: הנדסת בניין, הנדסת סביבה ואנרגיה, הנדסת כימיה, כימיה, הנדסת חשמל, הנדסה מכנית. המחלקה למתמטיקה ומדעי המחשב: כוללת לימודי מדעי המחשב, לימודי מתמטיקה. מדיה וקבצים בנושא אוניברסיטת קרלסטד בוויקישיתוף אתר האינטרנט הרשמי של אוניברסיטת קרלסטד (בשוודית) אוניברסיטת קרלסטד, ברשת החברתית פייסבוק אוניברסיטת קרלסטד, ברשת החברתית אקס (טוויטר) A leader in Service Research | Karlstad University, www.kau.se Faculties and Departments, אתר אוניברסיטת קרלסטד (באנגלית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
קורפוס המילואים ה-22 (האימפריה הגרמנית)

קורפוס המילואים ה-22 (בגרמנית: XXII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-1 בספטמבר 1914 כחלק מהגל השני של הגיוס במלחמת העולם הראשונה, והועמד תחת פיקודו של אויגן פון פאלקנהיין, אחיו של שר המלחמה הפרוסי וראש המטה הכללי, אריך פון פאלקנהיין. הקורפוס כלל את דיוויזיות המילואים ה-43 וה-44. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וביוני 1915 הועבר לחזית המזרחית, שם השתתף במתקפת גורליצה-טרנוב. לאחר מכן הועמד הקורפוס תחת פיקודה של הארמייה האוסטרית השלישית בפיקודו של הרמן קבש, והשתתף עמה בכיבוש סרביה. בפברואר 1916 הוא חזר למערב, והשתתף בקרבות העזים באזור ורדן. ביולי 1916 נשלח הקורפוס לחזית המזרחית, על מנת לבלום את מתקפת ברוסילוב, ובפברואר 1918 השתתף הקורפוס בהתקדמות לאוקראינה, ובכלל זה כיבוש קייב, ועם סיום המלחמה פורק הקורפוס. אויגן פון פאלקנהיין (1 בספטמבר 1914–30 בינואר 1919) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
אויגן פון פאלקנהיין

אויגן פון פאלקנהיין (בגרמנית: Eugen von Falkenhayn;‏ 4 בספטמבר 1853 – 3 בינואר 1934) היה גנרל פרשים גרמני, מפקד קורפוס המילואים ה-22 במלחמת העולם הראשונה והלורד צ'מברלין של הקיסרית אוגוסטה ויקטוריה. פון פאלקנהיין נולד ב-4 בספטמבר 1853 בבורג בלכאו, פרוסיה המערבית לפדור פון פלקנהיין ולפרנציסקה פון פלקנהיין, לבית פון רוזנברג. אחיו ארתור הפך לחונך של יורש העצר וילהלם, ואילו אחיו אריך, היה שר המלחמה הפרוסי וראש המטה הכללי של גרמניה. אחותו היחידה אולגה פון פלקנהיין הייתה אמו של פילדמרשל פדור פון בוק. פאלקנהיין התגייס לצבא פרוסיה ב-2 באוגוסט 1870, והצטרף לרגימנט הקירסירים ה-2 (פומרניה - "המלכה"). הוא הפך לחבר המטה הכללי של פרוסיה בשנת 1883, ולנספח צבאי בפריז בשנת 1887. בשנת 1889 הוא הצטרף למטה הצבאי של וילהלם השני והפך למחנכם של הנסיכים וילהלם ואייטל פרידריך. בשנת 1894 הוא חזר למטה הכללי. בשנת 1895 הפך פאלקנהיין למפקד רגימנט הדרגונים ה-1 של המשמר ("ויקטוריה, מלכת בריטניה הגדולה ואירלנד"), ובשנת 1898 הוא מונה לראש מטה הקורפוס התשיעי. בדצמבר 1901 מונה פאלקנהיין למפקד חטיבת הפרשים ה-19 בהנובר, וב-15 באפריל 1908 הוא מונה למפקד הדיוויזיה ה-11 בברסלאו. פאלקנהיין פרש מהצבא ב-2 במאי 1910, הועלה לדרגת גנרל חיל הפרשים, ומונה ל"אוברהופמייסטר" (לורד צ'מברלין) של הקיסרית אוגוסטה ויקטוריה. ב-1 בספטמבר 1914 מונה פאלקנהיין למפקד קורפוס המילואים ה-22, אשר הוקם כחלק מהגל השני של הגיוס במלחמת העולם הראשונה, וכלל את דיוויזיות המילואים ה-43 וה-44. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וביוני 1915 הועבר לחזית המזרחית, שם השתתף במתקפת גורליצה-טרנוב. לאחר מכן הועמד הקורפוס תחת פיקודה של הארמייה האוסטרית השלישית בפיקודו של הרמן קבש, והשתתף עמה בכיבוש סרביה. בפברואר 1916 הוא חזר למערב, והשתתף בקרבות העזים באזור ורדן. ביולי 1916 נשלח הקורפוס לחזית המזרחית, על מנת לבלום את מתקפת ברוסילוב, ובפברואר 1918 השתתף הקורפוס בהתקדמות לאוקראינה, ובכלל זה כיבוש קייב, ועם סיום המלחמה פורק הקורפוס. פאלקנהיין שב לגרמניה בנובמבר 1918, ופרש מהצבא ב-30 ביוני 1919. פאלקנהיין נפטר בברלין-ליכטרפלדה ב-3 בינואר 1934. פאלקנהיין התחתן עם לואיז פון דורנברג בשנת 1893, נכדתו מריה פון קוויסטורפ הייתה אשתו של ורנר פון בראון. Afflerbach, Holger (1996). Falkenhayn: Politisches Denken und Handeln im Kaiserreich (בגרמנית). p. 9. ISBN 3-486-56184-7. Vierhaus, Rudolf (2006). Deutsche Biographische Enzyklopädie (בגרמנית). p. 226. ISBN 978-3-598-25033-0. DiNardo, Richard L. (2010). Breakthrough: The Gorlice-Tarnow Campaign, 1915. p. 176. ISBN 978-0-275-99110-4. DiNardo, Richard L. (2015). Invasion: The Conquest of Serbia, 1915. ISBN 978-1-4408-0092-4. Harry Graf Kessler: Das Tagebuch 1906-1914. Jörg Schuster. p. 1029. Maria Louise von Braun ancestry
המלחמה הווהאבית-עות'מאנית

המלחמה הווהאבית-עות'מאנית (בערבית: الحرب العثمانية السعودية, בטורקית: Osmanlı-Suudi Savaşları) התנהלה בשנים 1811–1817 בין מצרים, בה שלט מוחמד עלי פאשה (כאיילט של האימפריה העות'מאנית), לבין צבא אמירות א-דרעיה, המדינה הסעודית הראשונה, והסתיימה בחיסולה של האחרונה. הווהאביה נוסדה על ידי מוחמד אבן עבד אל-והאב כתנועה איסלאמית פונדמנטליסטית אשר הובילה להקמת אמירות א-דרעיה, ובהנהגתו, בצוותא עם מוחמד אבן סעוד, פתחה במערכה לרפורמה באסלאם ולהשלטת מרותם ברחבי חצי האי ערב, אשר הובסה בסופו של דבר בידי הכדיב מוחמד עלי, שהיה באותה תקופה ואסל של האימפריה העות'מאנית. ב-1802 תקפו הווהאבים את כרבלא, הרגו כ-5,000 איש ובזזו את העיר ואת מקדש האימאם חוסיין השוכן בה. ב-1805 כבר השתלטו הווהאבים על מכה ומדינה. בנוסף, תקפו הווהאבים את שיירות המסחר ועולי הרגל העות'מאניות וכתוצאה מכך גרמו להפסדים כלכליים לאימפריה. האמיר הסעודי התנער ממרותו של הסולטאן העות'מאני והטיל ספק במעמדו כח'ליף ומגן המקומות הקדושים בחג'אז. הסולטאן העות'מאני, שחשש משאיפותיו של מוחמד עלי במצרים ומנאמנותו כלפיו, ציווה עליו להילחם בווהאבים, בהנחה שתבוסה של כל אחד מהצדדים תועיל לאימפריה. מתחים בין מוחמד עלי לחייליו ממוצא אלבני גרמו לו לשלחם ללחום בחצי האי ערב כנגד הווהאבים, שם מתו רבים מהם. מוחמד עלי הצטווה לחסל את המדינה הסעודית החל מדצמבר 1807 על ידי הסולטאן מוסטפא הרביעי. עם זאת, בעיות פנימיות במצרים מנעו מעלי להפנות את מרבית כוחותיו כנגד הווהאבים. ב-1812 נחתו הכוחות המצריים, שכללו מלבד האלבנים גם חיילים טורקיים, מצריים ושכירי חרב מאירופה, בג'דה, והביסו את הווהאבים שניצבו מולם, אך רק ב-1813 הצליחו לכבוש מחדש את מכה ומדינה. ב-1817 הגיע לערב איברהים פאשא, בנו של עלי, ונטל את הפיקוד על המערכה. איברהים השיג את תמיכתם של שבטים מקומיים באמצעות דיפלומטיה מיומנת והענקת מתנות נדיבות, ובעזרתם התקדם למרכז ערב, כשהוא כובש את עניזה ובוריידה. לאחר מכן זכה איבראהים לתמיכתם של מרבית השבטים העיקריים וצעד לבירת האמירות, א-דרעיה, אך כוחותיו נעו באיטיות בשל התקפות הווהאבים ורק באפריל 1818 הגיעו ליעדם. בשל יכולתו הדלה של צבאו הלא מאומן של איברהים נכנעו הווהאבים רק לאחר מצור שארך כשישה חודשים, ב-11 בספטמבר של אותה שנה. א-דרעיה נהרסה ביוני 1819, ובעיירות הראשיות הוצבו חילות מצב מצריים. לאחר כניעת הווהאבים נשלח מנהיגם, עבדאללה בן סעוד, לאיסטנבול, שם הוצא להורג. מרבית המנהיגים הפוליטיים זכו ליחס טוב, אך העות'מאנים נהגו בקשיחות רבה כלפי המנהיגים הדתיים אשר הובילו את הווהאביה, והוציאו להורג את סולימאן אבן עבד אללה ואישים בולטים אחרים, מכיוון שאי מוכנותם להתפשר על אמונותיהם נחשב לאיום גדול יותר מזה של המנהיגים הפוליטיים. ההוצאות להורג אף שיקפו את טינתם של העות'מאנים כלפי השקפת העולם הווהאביסטית. Bowen, Wayne H. The History of Saudi Arabia. Greenwood Publishing Group, 2008. ISBN 0313340129. עמוד 73 Marsot, Afaf Lutfi Al-Sayyid. A History of Egypt: From the Arab Conquest to the Present. Cambridge University Press, 2007. ISBN 1139463276. עמוד 66 Elizabeth Sirriyeh, "Wahhabis, Unbelievers and the Problems of Exclusivism". Bulletin (British Society for Middle Eastern Studies), Vol. 16, No. 2. 1989. עמודים 123–132 Fahmy, Khaled. Mehmed Ali: From Ottoman Governor to Ruler of Egypt. Oneworld Publications, 2012. ISBN 1780742118 Bowen, עמוד 74 Commins, David. The Wahhabi Mission and Saudi Arabia. I.B.Tauris, 2009. ISBN 0857731351 Bowen, עמוד 77
פוגלוי

פוגלוי (בפארואזית: Fugloy) הוא המזרחי באיי פארו. לאי המאוכלס מאז תקופת הוויקינגים, צורת לב עם גבעה מרכזית וצוקים גבוהים בצדו המזרחי והצפוני. שמו, "אי הציפורים" בפארואזית, ניתן לו עקב המספר הגדול של הציפורים המקננות בצוקי האי. באי שלושה הרים: הר (420 מטרים), קלובין (620 מטרים) ונורד'ברג (549 מטרים). צוקי אייסטלי הנמצאים במזרח האי, מתנשאים לגובה של 448 מטרים ומהווים אתר קינון לציפורים רבות. באי שני יישובים - קירקיה בדרום האי והאטארויק במזרחו. בתחילת המאה העשרים התגוררו בפוגלוי כ -300 איש, אך זה היה בשיאו. אורח חייהם של התושבים לא השתנה לפני יותר מחמישים שנה, ולכן אנשים רבים עזבו. כתוצאה מכך חיים רק 30 אנשים בכל חטארוויק וקירקיה. אלה למעשה שני הכפרים היחידים שנמצאים בפוגלוי וחקלאות היא עדיין מקור ההכנסה העיקרי. בחטרוויק ישנם חמש חוות, בקירקיה יש רק שתיים והם מנהלים בסך הכל כ 800 כבשים, בעיקר לייצור צמר. האי קשור למיתולוגיה הפרואזית ולסיפור על ה"פלוקסמן" (floksmenn) - קבוצה בדלנית שהתגוררה בהאטארויק שכללה את הוגני נב (Høgni Nev) רוגבי סקל (Rógvi Skel) הלודן אולבסון (Hálvdan Úlvsson) ואת תושב הכפר קירקיה הסמוך - סיורד'ור ויד' קלינגארא (Sjúrður við Kellingará), שנהגו לשדוד את האיים הסמוכים ושלטו בחלקם הצפוני של איי פארו. לבסוף הם נתפסו על ידי הממשלה הדנית שישבה בטורסהאבן ונידונו למוות. סיורד'ור קיבל חנינה בשל היותו ההגיוני יותר מבין השודדים אולם מצפונו הציק לו בשל מעשיו והוא ביקש להיות מוצא להורג עם השלושה האחרים. מדיה וקבצים בנושא פוגלוי בוויקישיתוף אתר האינטרנט הרשמי של פוגלוי תצלומי אוויר של האי (אורכב 05.10.2006 בארכיון Wayback Machine) nomadic.org, Fugloy The “last” of the Faroe Islands!
ממותה אפריקנית

ממותה אפריקנית (שם מדעי: Mammuthus africanavus) היא מין של ממותה שנכחדה שחיה מתחילת הפליוקן עד לתחילת הפליסטוקן לפני 4.8–1.65 מיליון שנה לפני זמננו. דבר זה הופך אותה לאחת מהעתיקות שבממותות, שנייה רק לממותה דרום אפריקנית (Mammuthus subplanifrons), שתי הממותות היחידות שחיו ביבשת אפריקה. המאובנים שלה התגלו בתוניסיה, מרוקו, צ'אד ולוב ותוארו לראשונה ב-1952. אף על פי שממותה זו חיה באפריקה היא קרובה יותר לפיל האסייתי, ממנו כנראה הצטלבו הממותות לפני 5 מיליון שנה, מאשר לקרובו האפריקני. ממותה זו הזכירה במראה את הממותה הדרומית וייתכן שהייתה האב הקדום שלה, אך היא הייתה יותר קטנה מעט והייתה בעלת חטים בעלי פיתול רחב יחסית, מה שאולי הוביל למבוי סתום אבולוציונית (כלומר ללא מין ממשיך). למרות שהייתה קטנה יחסית לשאר הממותות היא עדיין עלתה בגודלה על פיל אפריקני. אורכה הגיע ל-5.5 מטר, גובהה ל-3.5 מטר ומשקלה ל-8 טון בקירוב. מדיה וקבצים בנושא ממותה אפריקנית בוויקישיתוף ממותה אפריקנית, באתר האנציקלופדיה של החיים (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Good Cry

Good Cry (בעברית: בכי טוב) הוא המיני-אלבום הראשון של הזמרת-יוצרת האמריקאית נואה סיירוס. האלבום יצא לאור ב-21 בספטמבר 2018, על ידי חברת התקליטים קולומביה רקורדס, RECORDS. מתוך המיני-אלבום יצא סינגל בסך הכול. המיני-אלבום הגיע למקום ה-13 במצעד אלבומי ה-Heatseekers. מידע על האלבום Good Cry באתר MusicBrainz מידע על האלבום Good Cry באתר AllMusic האלבום Good Cry באתר ספוטיפיי נואה סיירוס, ג'נה אנדרוס, ג'ו ג'ניאק, דוק מק'קיני Good Cry, discogs (באנגלית) Noah Cyrus, Billboard
לוריס איטי ג'אווה

לוריס איטי ג'אווה (שם מדעי: Nycticebus javanicus) הוא מין של פרימט איטי מהסוג לוריס איטי שבמשפחת הלוריסיים המצוי בטבע רק במערב ומרכז האי ג'אווה שבאינדונזיה. בעבר הוא נחשב לתת-מין של לוריס איטי סונדלי (Nycticebus coucang), אך הוא הופרד ממנו והוא נחשב לקרוב יותר למין לוריס איטי בנגלי. בשנות האלפיים, מין זה נמצא בסכנת הכחדה חמורה. לוריס זה מגיע לאורך 293 מילימטרים ולמשקל 565–687 גרם בערך. הוא בעל פרווה כסופה-לבנה ובעל פנים לבנות בעלות "מסיכת" פסים חומים אופקיים בין העיניים לאוזניים. הלוריס בעל גפיים ארוכות עלות אצבעות חזקות, זנב קטן ביותר ועיניים גדולות כתומות בעלות ראיית לילה. המין חי בדרך כלל לבדו או בזוג התלוי מהענפים בסביבה הטרופית בה הוא חי ביערות גשם וביערות ראשוניים בג'אווה ולעיתים גם בין עצי מנגרובים, יערות חזרן ובמטעי קאקאו. הלוריס נהוג להיתלות הפוך מענפים או ליאנות. הוא פעיל במשך הלילה ואז מחפש מזון מגוון הכולל פירות, שרף עצים, דבש, ביצים, חרקים ולטאות. מספר הפרטים של מין לוריס זה נמצא בירידה מתמשכת מסיבות רבות ביניהם ציד בלתי חוקי, סחר כחיית מחמד, הכנת תרופות עממיות מבשרו וכן עקב דחיקה בידי אנשים ובירוא יערות בהם הוא חי. הלוריס מתרבה באיטיות ומתנועע באיטיות ומתקשה לחפש מקומות מחיה חדשים. החל מ-2007 הוא מוצב ברשימת 25 הפרימטים הממוקמים בסכנת ההכחדה הגדולה ביותר והוא הפך למין מוגן באינדונזיה ונכנס לרשימת המינים האסורים לסחר. רוב האוכלוסיות הקיימות מצויות בשמורות טבע באי, אך גם אליהן מגיעים לעיתים ציידים לא חוקיים. מדיה וקבצים בנושא לוריס איטי ג'אווה בוויקישיתוף לוריס איטי ג'אווה, באתר ITIS (באנגלית) לוריס איטי ג'אווה, באתר NCBI (באנגלית) לוריס איטי ג'אווה, בבסיס הנתונים ARKive (באנגלית) לוריס איטי ג'אווה, באתר האנציקלופדיה של החיים (באנגלית) לוריס איטי ג'אווה, באתר GBIF (באנגלית) לוריס איטי ג'אווה באתר הרשימה האדומה של IUCN
צ'ונג טה-סה

קוריאה זהו שם קוריאני; שם המשפחה הוא צונג. צ'ונג טה-סה (בהנג'ה וביפנית: 鄭大世, בהנגול: 정대세; נולד ב-2 במרץ 1984) הוא כדורגלן צפון קוריאני-יפני המשחק בעמדת החלוץ במאצ'ידה זלבייה מהליגה היפנית השנייה. צ'ונג נולד בנגויה שביפן, להורים יפנים קוריאנים. צ'ונג התחיל את הקריירה שלו בקבוצות הכדורגל של "חטיבת טוסון קוראן", ממנה עבר לתיכון אייצ'י קוריאן ולבסוף באוניברסיטה הקוריאנית. בשנת 2006 צ'ונג הצטרף לקווסאקי פרונטל ועד מהרה ייצב את עצמו כאחד מהחלוצים הטובים בליגת העל היפנית. בינואר 2010 נבחן בבלקברן רוברס, וביולי 2010 חתם בבוכום מהבונדסליגה. בינואר 2012 חתם בפ.צ. קלן. ב-10 בינואר 2013 צ'ונג חזר לאסיה כאשר חתם בסוואן בלווינגס מליגת העל של קוריאה הדרומית תמורת 300 אלף אירו. ב-6 באפריל 2013, צ'ונג הבקיע את שער הבכורה שלו בקבוצה בניצחון 1–3 נגד טגו. שבועיים לאחר מכן, כבש שלושער בניצחון 1–4 טג'אן סיטיזן. ב-8 ביולי 2015 חתם בשימיזו ס-פולסה. ב-1 בפברואר 2021, צ'ונג חתם במאצ'ידה זלבייה מליגת העל היפנית. בסיום עונת 2022 פרש מכדורגל. צ'ונג נולד לאב ממוצא דרום קוריאני ולאם ממוצא צפון קוריאני, ולכן היה זכאי לייצג את שתי הנבחרות ולבסוף בחר בקוריאה הצפונית. ב-19 ביוני 2007, צ'ונג ערך את הופעת הבכורה שלו בנבחרת במשחק נגד מונגוליה, בו כבש רביעייה במשחק שנגמר בניצחון 0–7. צ'ונג השתתף עם הנבחרת במונדיאל 2010 בו בישל את השער היחיד של הנבחרת לג'י יון-נאם בפסד 1–2 לברזיל. צ'ונג השתתף עם הנבחרת גם בגביע אסיה 2011. מדיה וקבצים בנושא צ'ונג טה-סה בוויקישיתוף צ'ונג טה-סה, ברשת החברתית אקס (טוויטר) צ'ונג טה-סה, באתר Transfermarkt צ'ונג טה-סה, באתר Fussballdaten.de (בגרמנית) צ'ונג טה-סה, באתר Soccerway צ'ונג טה-סה, באתר WorldFootball.net צ'ונג טה-סה, באתר National Football Teams צ'ונג טה-סה, באתר FootballDatabase.eu
קאורי אאורנסון

קאורי אאורנסון (באיסלנדית: Kári Árnason; נולד ב-13 באוקטובר 1982) הוא כדורגלן עבר איסלנדי ששיחק בעמדת הבלם. אאורנסון נולד בגטבורג שבשוודיה. הוא החל את הקריירה שלו במחלקת הנוער ויקינגור. בגיל 20 הצטרף לגונזאגה בולדוגס בה שיחק שנתיים ולאחר מכן עבר לאדלפי פאנתרס. בעונת 2004 חתם ביורגודן מליגת העל השוודית, עימה זכה באליפות בעונת 2004 ועונה לאחר מכן בדאבל. בשנת 2006 חתם באורהוס מליגת העל הדנית ובינואר 2009 הושאל לאסביירג. בקיץ 2009 חתם בפליימות' ארגיל. ב-22 באוגוסט 2009 ערך את הופעת הבכורה שלו בקבוצה בניצחון 1–2 נגד דרבי קאונטי. ב-28 בדצמבר 2009 הבקיע את שערו הראשון עבור פליימות' בניצחון 1–4 נגד רדינג, והפך לכדורגלן ה-500 שכבש עבור בקבוצה. בינואר 2010 האריך את חוזהו בקבוצה עד קיץ 2012. ביוני 2011 החל אאורנסון להתאמן בהארטס מליגת העל הסקוטית, אך לבסוף חתם באברדין ב-18 ביולי. ב-23 ביולי 2011 ערך את הופעת הבכורה שלו בקבוצה בתיקו 0-0 נגד סט. ג'ונסטון. ב-15 באוקטובר הבקיע את שער הבכורה שלו בקבוצה בניצחון 1–3 נגד דנדי יונייטד. ב-2 בינואר 2012 הבקיע את השער הניצחון בניו פירם נגד דנדי יונייטד. ביוני 2012 חתם ברוטרהאם יונייטד מפוטבול ליג השנייה. אאורנסון היה שותף לעלייתה של הקבוצה תוך שנתיים לפוטבול ליג צ'מפיונשיפ. ב-29 ביוני 2015 חתם אאורנסון לשנתיים וחצי במאלמה מליגת העל השוודית. ב-30 בינואר 2017 חתם באומוניה ניקוסיה מליגת העל הקפריסאית. ב-14 ביולי 2017 חזר אאורנסון לאברדין. ב-24 ביולי 2018 הוא חתם בגנצ'לרבירליגי מהליגה הטורקית הראשונה. בינואר 2019 חתם אאורנסון לשנתיים בויקינגור. בתום עונת 2021 פרש מכדורגל. במרץ 2005 זומן אאורנסון לראשונה לסגל נבחרת איסלנד. ב-30 במרץ 2005 ערך את הופעת הבכורה שלו במשחק נגד איטליה. ב-12 באוקטובר 2005 הבקיע את שער הבכורה שלו בנבחרת בהפסד 1–3 נגד שוודיה. אאורנסון נכלל בסגל הנבחרת לקראת יורו 2016 ומונדיאל 2018. מדיה וקבצים בנושא קאורי אאורנסון בוויקישיתוף קאורי אאורנסון, באתר Transfermarkt קאורי אאורנסון, באתר Soccerway קאורי אאורנסון, באתר WorldFootball.net קאורי אאורנסון, באתר National Football Teams קאורי אאורנסון, באתר FootballDatabase.eu
Love Me Again (שיר של ג'ון ניומן)

"Love Me Again" (בעברית: לאהוב אותי שוב) הוא סינגל שהוקלט על ידי הזמר-יוצר הבריטי ג'ון ניומן. הסינגל יצא לאור ב-17 במאי 2013, על ידי חברות התקליטים איילנד ו-Republic Records. זהו הסינגל הראשון מתוך אלבום הבכורה שלו שנקרא Tribute, ויצא בשנת 2013. הסינגל נכתב על ידי ניומן וסטיב בוקר, והופק על ידי בוקר ומייק ספנסר. הסינגל היה מועמד לפרס המוזיקה הבריטית של שנת 2014 בקטגוריית "השיר הבריטי הטוב ביותר של השנה", והיה מועמד לפרס אייבור נובלו לשנת 2014 בקטגוריית השיר הטוב ביותר. בריאיון ל-"דיגיטל ספיי" נשאל ניומן אם הוא חש שבשיר יש משהו מיוחד כבר באולפן. הוא ענה: "כן. הבחור שכתבתי איתו (סטיב בוקר) הסתובב והסתובב עם חיוך גדול וחשב "יש כאן משהו טוב", אבל אתה אף פעם לא יודע כמה זה טוב". כשנשאל האם קשה לכתוב מילים על אהבה והתפרקות, הוא ענה: "לא, זה המקום היחיד בו אני באמת נפתח למישהו, דרך המוזיקה שלי. אני מפיק את האלבום וכותב אותו, זה טוב. אני אוהב לשמור על הכל". בקליפ הרשמי שהוציא ניומן מוצג סיפור רומיאו ויוליה מודרני, כשבחורה עשירה מתאהבת בבחור ממעמד נמוך יותר ברחבת הריקודים, כשעל הבמה ברחבת הריקודים מופיעים ניומן ולהקתו. השיר הגיע בשיאו למקום הראשון במצעד הסינגלים בבריטניה בשנת 2013, והיה ללהיט במספר מדינות, בהן: אוסטרליה, אוסטריה, בלגיה, דנמרק, גרמניה, ניו זילנד ועוד. השיר היה לפסקול במשחק הווידאו הפופולרי "FIFA 14". השיר היה שיר הנושא של סדרת הטלוויזיה "ויסקי קוואליר", הושמע בקרדיטים של הסרט "קצה המחר" ובפרקים מהסדרה "Suits". מידע על הסינגל "Love Me Again" באתר מיוזיק בריינז מידע על היצירה "Love Me Again" באתר Discogs סרטון השיר "Love Me Again" באתר יוטיוב "Brits 2014: Winners in full" (באנגלית בריטית). 2014-02-19. נבדק ב-2019-07-31. John Newman interview: 'I want people to buy into me as an artist' - Music Interview - דיגיטל ספיי. John Newman - Love Me Again, סרטון באתר יוטיוב Love Me Again (Behind the Scenes), סרטון באתר יוטיוב FIFA 14 Official Soundtrack on EASports.com https://www.tunefind.com/show/whiskey-cavalier/season-1/77745 Hung, Steffen. "Discography John Newman". australian-charts.com Hung Medien (Steffen Hung). Hung, Steffen. "Discographie John Newman". German Charts Portal. Hung Medien (Steffen Hung). אורכב מ-המקור ב-2013-10-19. נבדק ב-2019-07-31. "Official Cyta-IFPI Charts Top-20 Airplay Chart". נבדק ב-23 באוגוסט 2013. {{cite web}}: (עזרה) Hung, Steffen. "Discography John Newman". Irish Charts Portal. Hung Medien (Steffen Hung). Hung, Steffen. "Discografie John Newman". Dutch Charts Portal. Hung Medien (Steffen Hung). Hung, Steffen. "Discography John Newman". New Zealand Charts Portal. Hung Medien (Steffen Hung). אורכב מ-המקור ב-2013-11-02. נבדק ב-2019-07-31. Hung, Steffen. "Discographie John Newman". Swiss Charts Portal. Hung Medien (Steffen Hung). "John Newman > UK Charts". Official Charts Company. Hung, Steffen. "Discographie John Newman". Austrian Charts Portal. Hung Medien (Steffen Hung). Peak positions for singles in Scotland: For "Love Me Again": "Chart Archive > July 13, 2013". Official Charts Company. 2013-07-13. http://www.mediaforest.biz/WeeklyCharts/HistoryWeeklyCharts.aspx?year=2013&week=30
Tribute

Tribute (בעברית: מחווה) הוא אלבום הבכורה של הזמר-יוצר ג'ון ניומן. האלבום יצא לאור ב-14 באוקטובר 2013, על ידי חברת התקליטים יוניברסל, איילנד רקורדס. מידע על האלבום Tribute באתר MusicBrainz האלבום Tribute באתר Discogs ג'ון ניומן, אנט וייטינג, סטיב בוקר, מייק ספנסר IFPI Austria - Verband der österreichischen Musikwirtschaft, www.ifpi.at bpi Jones, Alan (24 July 2015). "Official Charts Analysis: Little Mix and Years & Years maintain top spots". Music Week. Intent Media. Retrieved 27 July 2015. Onyx Sp. z o.o., tel. +48 572 400 000, www.onyx.pl, ZPAV :: Bestsellery i wyróżnienia - Wyróżnienia - Diamentowe płyty CD - Archiwum, bestsellery.zpav.pl Steffen Hung, The Official Swiss Charts and Music Community, www.swisscharts.com
Revolve

Revolve (בעברית: הסתובב) הוא אלבום האולפן השני של הזמר-יוצר ג'ון ניומן. האלבום יצא לאור ב-16 באוקטובר 2015, על ידי חברת התקליטים יוניברסל, איילנד רקורדס. מידע על האלבום Revolve באתר MusicBrainz מידע על האלבום Revolve באתר AllMusic ג'ון ניומן, קלווין האריס, ג'ק ספלאש, גרג קורסטין
היה היה ילד

היֹה היה ילד (באנגלית: Once Upon a Boy) הוא סרט תיעודי ישראלי קצר משנת 2019 שהופק, צולם ובוים על ידי אורי לוי עבור ערוץ yes דוקו. התסריט נכתב על ידי לוי ביחד עם איילה בנגד, שגם אחראית על העריכה. הסרט הוקרן בבכורה ארצית בפסטיבל דוקאביב, בו זכה בפרס חבר השופטים וחביב הקהל בתחרות הישראלית. רון הוא ילד נבון עם שיתוק מוחין שמגביל את תנועתו. הוא גדל לצד שני אחים בריאים, אחד מהם הוא אחיו התאום שמשחק כדורגל. הוריו עושים מאמצים רבים לדאוג לצרכיו ולשמור על הלכידות המשפחתית למרות הפערים ביניהם. הסרט מלווה את ההתמודדות היומיומית של רון ומשפחתו, החושפת גישות שונות לחיים ואת המתחים שמלווים הורים לילדים בעלי צרכים מיוחדים. הסרט הופק על ידי אורי לוי וסרטי אויו; הוא יצא בתמיכת Yes דוקו, קרן מקור לטלויזה וקולנוע, קרן גשר לקולנוע רב תרבותי ומפעל הפיס. היה היה ילד, ברשת החברתית פייסבוק "היה היה ילד", במסד הנתונים הקולנועיים IMDb (באנגלית) היה היה ילד, סרטון באתר יוטיוב (אורך: 0:40) "מרגנית" שיר הנושא של הסרט בביצוע שילה פרבר, סרטון באתר יוטיוב (אורך: 2:56) נתנאל שלומוביץ, דוקאביב 2019: "היה היה ילד" הוא דיוקן של משפחה רגילה במצב לא רגיל, באתר הארץ, 27 במאי 2019 מרלין וניג, ביקורת הסרט: "היה היה ילד", באתר סלונה, ‏5 באוגוסט 2019 גילי איזיקוביץ, "היה היה ילד": סרט תיעודי קטן, שנוגע בעדינות בנושאים גדולים, באתר הארץ, 6 באוגוסט 2019 עדי רובינשטיין, "היה היה ילד": הישג דוקומנטרי לא קטן, באתר ישראל היום, 13 באוגוסט 2019 הוכרזו הזוכים בפסטיבל דוקאביב 2019, באתר דוקאביב, ‏2019 ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
זינגר SM 1500

זינגר SM 1500 (באנגלית: Singer SM1500) היא מכונית משפחתית מתוצרת יצרנית האופנועים והמכוניות הבריטית Singer Motors (אנ') אשר יוצרה בין השנים 1948–1954 בבריטניה. סדאן. טנדר. 2 דלתות ספורט רודסטר. יוצרו 17,382 יחידות. 4 דלתות (דגם סדאן). דלתות אחוריות - "דלתות התאבדות" (ציר פתיחת הדלת מנוגד לכיוון תנועת הרכב). מנוע קדמי. סוג הנעה: הנעה אחורית. מנוע בנזין. מושבים קדמיים: ספסל עם משענת יד (אופציונלית: כיסוי עור למשענת יד). בשנת 1952 הדגם עבר מתיחת פנים. משנת 1952 - יחידת חימום לתא הנוסעים. תאוצה 0-80 קמ"ש היא 14.9 שניות (דגם רודסטר). בין השנים 1951–1957 יוצרו 46 יחידות מדגם "זינגר SM 1500" בתצורת מכונית מרוץ. "זינגר SM 1500", שנת 1951 "זינגר SM 1500", שנת 1951 "זינגר SM 1500" "זינגר SM 1500", שנת 1951 "זינגר SM 1500", שנת 1953 "זינגר SM 1500" "זינגר SM 1500" זינגר וולוג זינגר הנטר מדיה וקבצים בנושא זינגר SM 1500 בוויקישיתוף "זינגר SM 1500", שנת 1948 motor-car.net/singer/item/12211-sm1500-1948 "זינגר SM 1500" טנדר trove.nla.gov.au/newspaper "זינגר SM 1500" - רודסטר carfolio.com/specifications/models "זינגר SM 1500", שנת 1953 which-car.org/Singer/SM1500 "זינגר SM 1500" classiccarcatalogue.com "זינגר SM 1500" - תמונה wheelsage.org/singer/sm1500/pictures "זינגר SM 1500" - מכוניות מרוץ racingsportscars.com/type/Singer/SM1500
Bouquet

Bouquet (בעברית: זר פרחים) הוא המיני-אלבום הראשון של הצמד הדיג'יים האמריקאים הצ'יינסמוקרס. האלבום יצא לאור ב-23 באוקטובר 2015, על ידי חברת התקליטים קולומביה רקורדס, Disruptor Records. מידע על האלבום Bouquet באתר MusicBrainz Gold & Platinum, RIAA (באנגלית)